Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: 1995. évi LIII. törvény a Nemzeti Környezetvédelmi Program (a továbbiakban: a Program) megalkotásának elrendelésével a korábban meglévõ hazai tervezési rendszerek
Paragraph Index: 480

b) Az információs rendszerek fejlesztése, egységes környezeti információrendszer országos hálózatának létrehozása Az elõrehaladás mutatói A Környezettudatosság növelése akcióprogram elõrehaladását többek között az alábbi mutatókkal lehet nyomon követni: — a fenntarthatóság, a környezetvédelem megjelenése az egyéni döntésekben — attitüd-vizsgálatok alapján; — környezetbarát minõsítési rendszerek ismertsége és alkalmazása; — környezetvédelmi vezetési rendszerben tanúsított és hitelesített szervezetek aránya; — a környezetbarát termékek és szolgáltatások piaci részesedése, aránya, valamint aránya az állami beszerzésekben; — oktatási jogszabályok és dokumentumok (tantervek, képesítési követelmények környezeti nevelési, oktatási tartalma); — a pedagógiai szolgáltatások környezeti nevelési tartalmának mutatói; — környezet- és természetvédelmi szakképzésben részesültek száma; — környezeti és természeti oktató-nevelõ központok, intézmények mûködési mutatói; — környezeti segélynyújtó, tanácsadó és információs szolgálatok mûködési mutatói; — környezettudatosság megjelenése a terület- és településrendezésben; — a szektorközi együttmûködés (partnerség) érvényesülésének mutatói; — a fenntarthatósággal ellentétes reklámok száma és hatékonysága; — környezeti reklámok száma és hatékonysága, környezeti ügyek média megjelenése. 3.2. Éghajlatváltozási akcióprogram Helyzetértékelés Az emberi tevékenységek — többek között a fosszilis tüzelõanyagok elégetése, egyes ipari, mezõgazdasági, erdõgazdálkodási tevékenységek — következtében növekszik a légkörben az üvegházhatású gázok mennyisége. Ez a globális éghajlatváltozás veszélyének növekedéséhez vezet, s e változás becsült hatásai a közép-európai térséget, így hazánk területét sem kerülik majd el. Ezek a hatások súlyos kockázatot jelentenek mind környezeti, mind társadalmigazdasági szempontból. A kibocsátott anyagok egy része (elsõsorban a széndioxid, a metán és a dinitrogén-oxid) növeli a légkör üvegházhatását, s e hosszú légköri tartózkodási idejû gázoknak elegendõ idejük van arra, hogy a légkör egészében egyenletesen elkeveredjenek. A freonok és más hasonló hatású szennyezõ anyagok az ózonréteget károsítják, megint más anyagok (kén-dioxid, nitrogén-dioxid, illékony szénhidrogének) pedig regionális léptékben a csapadék savasodásához vezetnek. A légköri üvegházhatás erõsödése, a magaslégköri ózoncsökkenés és a savasodás összefüggenek, komplex környezeti problémakört alkotnak. Emellett az erdõk megkötik a szén-dioxidot, így egyebek mellett az erdõgazdálkodás hatásait figyelembe kell venni. A probléma globális jellege miatt jelentõs nemzetközi együttmûködés alakult ki. A kibocsátások csökkentését célzó hazai célkitûzéseknek és intézkedéseknek ezért összhangban kell lenniük az elõvigyázatosság nemzetközileg elfogadott alapelvével és a vonatkozó nemzetközi megállapodásokban rögzített kötelezettségeinkkel, miközben elõ kell segíteniük a nemzetközi együttmûködésben való hatékony részvételt, és az abból adódó elõnyök kiaknázását is. Az üvegházhatású gázok kibocsátásának szabályozására fogadták el az ENSZ éghajlatváltozási keretegyezményét és a kiotói jegyzõkönyvet. Ez utóbbi értelmében a hazai kibocsátásoknak hat százalékkal kell a korábbi viszonyítási szint alatt lenniük a jelenlegi évtized végére. Az ózonréteg védelmérõl, a savasodást okozó gázok kibocsátásának sza- 2003/142. szám bályozásáról is számos nemzetközi megállapodás van érvényben. E kérdéskörben sokoldalú feladatokat jelentenek az Európai Unió keretében elfogadott és tervezett elõírások és programok is. Az éghajlatváltozás kockázatának csökkentése az EU közös politikáinak egyik átfogó prioritása. Az akcióprogram átfogó célja A veszélyes következmények elkerülése csak nemzetközi összefogással lehetséges és ebben minden országnak megfelelõ szerepet kell vállalnia. Ennek az akcióprogramnak az elsõdleges célkitûzése a hazai gazdasági tevékenységekbõl eredõ kibocsátások szabályozása, illetve csökkentése. Az akcióprogram az üvegházhatású gázok kibocsátásának, a globális légszennyezéshez való hozzájárulásnak a csökkentését, s egyúttal a lokális, regionális levegõminõség javítását célozza, emellett hozzájárul a környezetbarát fogyasztási szokások elterjesztéséhez, valamint a települési környezetminõség javításához is. Az akcióprogram átfogó céljának megvalósítása Az akcióprogram átfogó céljának megvalósítása specifikus célkitûzések teljesítésén keresztül történik. Az érintett gázok kibocsátásának fõ forrásai az energiatermelés, a közlekedés, egyes ipari tevékenységek és az intenzív mezõgazdasági termelés. Az éghajlatváltozás kockázatának csökkentéséhez való hozzájárulás ennek megfelelõen elsõsorban a nemzetgazdaságot átszövõ energetikai, közlekedési infrastruktúra, illetve a termelési-termesztési rendszerek szennyezéscsökkentést célzó fejlesztésével biztosítható. Az összefüggésekre való tekintettel az akcióprogram magában foglalja a savasodással és a magaslégköri ózonréteg védelmével kapcsolatos beavatkozásokat is. Hazánk csatlakozott az említett nemzetközi megállapodásokhoz, a vonatkozó nemzetközi együttmûködési programok — köztük az EU keretében az érintett szakpolitikák harmonizálását, a kutatási-fejlesztési tevékenységek és az információszolgáltatás erõsítését célzó programok — is aktív szerepvállalást tesznek szükségessé. Ennek szellemében a jelen akcióprogram specifikus célkitûzései és cselekvési irányai az ezekbõl a nemzetközi kötelezettségekbõl adódó teendõk teljesítésének elõsegítésére is tekintettel vannak. A kibocsátáscsökkentést eredményezõ beavatkozások jelentékeny része különféle ágazatok tevékenységéhez kapcsolódik, ezért biztosítani kell, hogy az erre irányuló törekvések követelményei, szempontjai beépüljenek az egyes ágazatok stratégiatervezési tevékenységébe. Kiemelt szerepet kell tulajdonítani a kutatás-fejlesztési feladatoknak mind a környezeti hatások csökkentésére (ágazati teendõk, technológiaváltás stb.), mind a globális környezetváltozás következményeinek felmérésére és mérséklési lehetõségeinek feltárására vonatkozóan. A hazai környezetállapot felmérése, az intézkedések hatékonyságának értékelése, a nemzetközi tájékoztatási kötelezettségek teljesítése miatt is meg kell erõsíteni a kibocsátások és forrásaik nyilvántartásával, nyomon követésével, összesítésével kapcsolatos intézményi hátteret. Az Éghajlatváltozási akcióprogram specifikus és operatív célkitûzései 3.2.1. Az energiagazdálkodási tevékenységekbõl eredõ légköri kibocsátások csökkentésének elõmozdítása

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes